ম্যারাথন
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।
২০০৮ গ্রীষ্মকালীন অলিম্পিকে দৌড়বাজী – মহিলাদের ম্যারাথন
পূর্ববর্তী গোটা বছরটাই চোট-আঘাতের সমস্যায় জর্জরিত থেকেও বিশ্বরেকর্ডধারিনী যুক্তরাজ্যের পাওলা র‌্যাডক্লিফ এই প্রতিযোগিতায় অংশ নেন। কিন্তু শীঘ্রই পায়ে খিঁচুনি তাঁকে থামতে বাধ্য করে। ব্যায়াম করে কিছুটা উপশম হলে তিনি আবার দৌড় শুরু করেন ও ২৩তম হয়ে ২:৩২:৩৮ সময়ে দৌড় শেষ করেন।